వంతారా

వంతారా అనేది రిలయన్స్ ఫౌండేషన్ తో కలిసి రిలయన్స్ ఇండస్ట్రీస్ స్థాపించిన జంతు సంరక్షణ కేంద్రం. ఇది భారతదేశంలోని గుజరాత్ జామ్‌నగర్ రిలయన్స్ జామ్‌నగర్ రిఫైనరీ కాంప్లెక్స్ లో ఉంది. 3 వేల ఎకరాల విస్తీర్ణంలో ఉన్న ఈ అభయారణ్యం జంతు సంక్షేమంతో పాటు పరిరక్షణపై దృష్టి పెడుతుంది. దీనిని రిలయన్స్ ఇండస్ట్రీస్, రిలయన్స్ ఫౌండేషన్ బోర్డులలో డైరెక్టర్ అయిన అనంత్ అంబానీ నిర్వహిస్తున్నాడు. కాగా, వంతారాను భారత ప్రధాని నరేంద్ర మోడీ 2025 మార్చి 4న అధికారికంగా ప్రారంభించాడు.

 చరిత్ర 
ఇది గుజరాత్ లోని రిలయన్స్ జామ్ నగర్ రిఫైనరీ కాంప్లెక్స్ లో 3 వేల ఎకరాల విస్తీర్ణంలో వన్యప్రాణుల సంరక్షణ ప్రాజెక్ట్. జంతువులను రక్షించడం, పునరావాసం కల్పించడం దీని లక్ష్యాలలో ప్రధానమైనవి. అనంత్ అంబానీ నేతృత్వంలో, ఇందులో అధునాతన వైద్య సంరక్షణ, పరిశోధనా సౌకర్యాలు, రక్షించబడిన జంతువుల కోసం విస్తారమైన ఆవరణలు ఉన్నాయి. ఇది 2024 ఫిబ్రవరి 26న మొదలుపెట్టడం జరిగింది. అయితే, ఇది ప్రజలకు అందుబాటులోకి ఇంకా రావల్సి ఉంది. ఈ సదుపాయాన్ని సందర్శకులకు కలిపించడంతో పాటు, జంతువులను మాత్రమే కాకుండా వన్యప్రాణుల సంరక్షణపై కూడా ప్రజలకు అవగాహణ కలిపించే కార్యక్రమాలు నిర్వహించనున్నారు..

 పరిరక్షణ 
వంతారాను 2025 మార్చి 4న భారత ప్రధాని నరేంద్ర మోడీ అధికారికంగా ప్రారంభించాడు. ఇది జంతువుల రక్షణ, చికిత్స, సంరక్షణ, పునరావాసానికి అంకితం చేయబడింది. ఇందులో ఖడ్గమృగాలు, చిరుతపులులు, మొసళ్ళతో సహా 2 వందల ఏనుగులు, వేలాది ఇతర జంతువులు, సరీసృపాలు, పక్షులను  ఇప్పటికే సంరక్షించింది.

 నిర్వహణ 
వంతారా ముఖేష్ అంబానీ ఆధ్వర్యంలో నిర్వహించబడుతుంది. ఇందులో ఐసీయూ, ఎంఆర్ఐ, సిటి స్కాన్, ఎక్స్-రే, అల్ట్రాసౌండ్, ఎండోస్కోపీ యూనిట్లతో సహా ఆధునిక పశువైద్య సాంకేతిక పరిజ్ఞానం అమర్చబడి ఉంది.

 గుర్తింపు 
భారతదేశ జంతువుల సంక్షేమ సంస్థ (Animal Welfare Board of India) నుండి కార్పొరేట్ విభాగంలో 'ప్రాణి మిత్ర' జాతీయ అవార్డును వంతారా అందుకుంది. జంతు సంక్షేమ రంగంలో చేసిన కృషిని అభినందిస్తూ భారత ప్రభుత్వం ఈ అవార్డును అందజేస్తుంది.
 మూలాలు